|  |  |
| --- | --- |
| Prvi.jpg  |   23. март 2015. **3/15**  |
|  |  |

|  |
| --- |
| **март 2015. године** |
| САОПШТЕЊЕ ЗА МЕДИЈЕ |

 **Просјечна нето плата у фебруару 834 КМ**

**Највиша просјечна нето плата у подручју *Финансијске дјелатности и дјелатности осигурања* 1 272 КМ, најнижа у подручју *Административне и помоћне услужне дјелатности* 515 КМ**

Просјечна мјесечна нето платазапослених у Републици Српској,исплаћена у фебруару 2015. године износи834 КМ, а просјечна мјесечна бруто плата 1 344 КМ.

У односу на фебруар 2014. године, просјечна нето плата исплаћена у фебруару 2015. реално је већа за 2,8%, док је у односу на јануар 2015. године већа реално за 2,5%.

До повећања просјечне нето плате у фебруару 2015. у односу на јануар 2015. дошло је углавном због великог броја субјеката који у јануару нису имали исплату, а сада имају и притом имају висок просјек плате и запошљавају значајан број радника.

Посматрано по подручјима, у фебруару 2015. године, највиша просјечна нето плата исплаћена је у подручју *Финансијске дјелатности и дјелатности осигурања* и износи 1 272 КМ. Са друге стране, најнижа просјечна плата у фебруару 2015. исплаћена је у подручју *Административне и помоћне услужне дјелатности* 515 КМ.

У фебруару 2015. године, у односу на јануар 2015, највећи номинални раст нето плате забиљежен је у подручјима *Информације и комуникације* 48,4%, *Стручне, научне и техничке дјелатности* 13,5% и *Вађење руда и камена* 7,3%.

Смањење плате, у номиналном износу, забиљежено је у подручјима *Образовање* 8,3%, *Умјетност, забава и рекреација* 5,5% и *Пољопривреда, шумарство и риболов 2*,6%.

 км



Графикон 1. Просјечнe нето платe запослених по мјесецима

**Мјесечна инфлација у фебруару 2015. године 0,2%**

**Годишња инфлација (II 2015/II 2014) -1,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у фебруару 2015. године у односу на претходни мјесец, у просјеку су више за 0,2%, док су на годишњем нивоу ниже за 1,3%.

Од 12 главних одјељака производа и услуга, више цијене забиљежене су у три, ниже цијене у пет, док су цијене у четири одјељка, у просјеку, остале на истом нивоу.

Више цијене у фебруару забиљежене су у одјељцима *Храна и безалкохолна пића* и *Здравство* (0,7%) и *Алкохолна пића и дуван* (0,1%). У оквиру одјељка *Храна и безалкохолна пића* највећи утицај на раст су имале цијене воћа (8,6%) и поврћа (3,2%) због сезонских промјена, као и честе нивелације цијена код многих индустријских прехрамбених производа. Више цијене, забиљежене у одјељку *Здравство,* проузроковане су вишим набавним цијенама појединих група лијекова (1,0%).

У одјељцима *Становање, Комуникације,* Образовање и *Ресторани и хотели* цијене су, у просјеку, остале исте.

Најниже цијене у фебруару забиљежене су у одјељку *Одјећа и обућа* (0,7%) с тим да је број фебруарских снижења одјеће и обуће знатно мањи него у претходним мјесецима.

Ниже цијене забиљежене су у одјељку *Намјештај и покућство* (0,3%) усљед мањег броја акцијских цијена намјештаја (0,5%), апарата за домаћинство (0,2%), текстила за домаћинство и производа за чишћење и одржавање домаћинства (0,3%).

У оквиру одјељка *Рекреација и култура* ниже цијене су посљедица снижених цијена у групи аудио-визуелна опрема (0,5%), затим у групи опрема за спорт, камповање и рекреацију (0,9%), а највећи проценат снижења забиљежен је у групи пакет аранжмани (10,5%).

Најмањи пад цијена (0,1%) забиљежен је у оквиру одјељака *Превоз* и *Остала добра и услуге.*

**Календарски прилагођена индустријска производња (II 2015/II 2014.) већа 7,0%**

**Десезонирана индустријска производња (II 2015/I 2015.) већа 4,9%**

**Број запослених у индустрији (II 2015/II 2014.) већи 0,7%**

**Календарски прилагођена индустријска производња** у фебруару 2015. године у поређењу са фебруаром 2014. већа је за 7,0%. У подручју *Производња и снабдијевање електричном енергијом, гасом, паром и климатизацији* остварен је раст од 10,4%, у *Прерађивачкој индустрији* раст од 4,9% и у подручју *Вађења руда и камена* раст од 2,9%. Посматрано према главним индустријским групама по основу економске намјене производа, производња енергије у фебруару 2015. године у поређењу са фебруаром 2014, већа је за 13,1%, нетрајних производа за широку потрошњу за 10,9%, капиталних производа за 8,3% и трајних производа за широку потрошњу за 1,2%, док је производња интермедијарних производа мања за 0,7%.

**Десезонирана индустријска производња** у фебруару 2015. године у поређењу са јануаром 2015. већа је за 4,9%. У подручју *Вађења руда и камена* остварен је раст од 5,6% и у *Прерађивачкој индустрији* раст од 4,3%, док је у подручју *Производња и снабдијевање електричном енергијом, гасом, паром и климатизацији* забиљежен пад од 1,5%. Посматрано према главним индустријским групама по основу економске намјене производа, у фебруару 2015. године у поређењу са јануаром 2015. десезонирана производња капиталних производа већа је за 13,5%, енергије за 11,8%, нетрајних производа за широку потрошњу за 9,1% и интермедијарних производа за 0,1%, док је производња трајних производа за широку потрошњу мања за 0,6%.

**Број запослених у индустрији** у фебруару 2015. године у односу на исти мјесец прошле године већи je за 0,7%, у односу на јануар 2015. године мањи је за 0,2% и у односу на просјечан мјесечни број запослених у 2014. години за 0,5%. Број запослених у индустрији у периоду јануар - фебруар 2015. године, у односу на исти период прошле године, већи је за 1,0%. У истом периоду у подручју *Производња и снабдијевање електричном енергијом, гасом, паром и климатизацији* остварен је раст од 5,4%, у подручју *Вађење руда и камена* раст од 3,1% и у подручју *Прерађивачка индустрија* раст од 0,1%.

Графикон 2. Индекси индустријске производње, фебруар 2011 – фебруар 2015. (∅2010=100)

**Извоз (I-II 2015/I-II 2014.) смањен 8,6%, а увоз 16,1%**

Покривеност увоза извозом (у периоду I-II 2015.) 65,2%

У фебруару 2015. године остварен је извоз у вриједности 201 милион КМ и увоз у вриједности од 345 милиона КМ.

У оквиру укупно остварене робне размјене Републике Српске са иностранством у фебруару ове године, проценат покривености увоза извозом износио је 58,3%. Проценат покривености увоза извозом за прва два мјесеца текуће године износио је 65,2%.

У периоду јануар - фебруар 2015. остварен је извоз у вриједности од 371 милион КМ, што је за 8,6% мање у односу на исти период претходне године. Увоз је, у истом периоду, износио 568 милиона КМ, што је за 16,1% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - фебруар 2015. године, највише се извозило у Италију и то у вриједности од 71 милион КМ, односно 19,2%, те у Србију 47 милиона КМ, односно 12,6% од укупног оствареног извоза.

У истом периоду, највише се увозило из Србије и то у вриједности од 97 милиона КМ, односно 17,0% и из Италије, у вриједности од 75 милиона КМ, односно 13,2% од укупно оствареног увоза.

Посматрано по групама производа, у периоду јануар - фебруар 2015. године, највеће учешће у извозу остварују вјештачки корунд, алуминијум оксид и алуминијум хидроксид са укупном вриједношћу од 22 милиона КМ, што износи 6,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 54 милиона КМ, што износи 9,4% од укупног увоза.

хиљ. КМ

2014

2015

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |